പേരാമ്ബ്രയിലും പരിസരത്തുമായി 23 പേരെ തെരുവുനായ് കടിച്ചു പേരാമ്ബ്ര: പേരാമ്ബ്രയിലും പരിസര പ്രദേശങ്ങളിലുമായി 23 പേരെ തെരുവുനായ് കടിച്ചു. ശശി 45 നരയംകുളം, അഭിജിത്ത് 21 പുറ്റംപൊയില്, ചിരുതക്കുട്ടി 65 മുളിയങ്ങല്, വിത്സന് 60 ചെമ്ബനോട, ബാലന് 60 കൈതക്കല്, ത്രേസ്യാമ്മ 68 ചെമ്ബനോട, സുദേവ് 48 കായണ്ണ, ബാലകൃഷ്ണന് 72 പേരാമ്ബ്ര, അനീഷ്34 കൂത്താളി, അമ്മദ്65 കല്ലോട്, ചന്ദ്രന് 57 പൈതോത്ത്, ഷൈലജ 58 മുളിയങ്ങല്, രാധാകൃഷ്ണന് 64 പേരാമ്ബ്ര, മമ്മി 64 വെള്ളിയൂര്, ജാനു45 പള്ളിയത്ത്, ചന്ദ്രന് 54 പള്ളിയത്ത്, ഭാസ്കരന് 73 കല്ലോട്, ഷൈജു 43 കല്ലോട്, ഇബ്രാഹിം79 എരവട്ടൂര്, ഷിബിന് 27 പേരാമ്ബ്ര, സുമേഷ് 48 ചെമ്ബ്ര, കുമാരന്60 എരവട്ടൂര്, ഇബ്രാഹിം 60 കടിയങ്ങാട് എന്നിവരെയാണ് പട്ടി കടിച്ചത്. കടിയേറ്റ പലര്ക്കും മുറിവ് മാരകമാണ്. ഇവരെ പേരാമ്ബ്ര താലൂക്ക് ആശുപത്രിയിലെ പ്രാഥമിക ചികിത്സക്ക് ശേഷം കോഴിക്കോട് മെഡിക്കല് കോളജ് ആശുപത്രിയിലേക്ക് മാറ്റി. മറ്റുള്ളവര്ക്ക് താലൂക്ക് ആശുപത്രിയില് ചികിത്സ നല്കി. പട്ടിയെ പിന്നീട് നാട്ടുകാര് ചേര്ന്ന് തല്ലിക്കൊന്നു. ചൊവ്വാഴ്ച രാവിലെ ഏഴ് മണിക്ക് പുളിയോട്ടുമുക്കിലാണ് നായയെ ആദ്യം കണ്ടത്. ഇവിടെ നിന്ന് ഒരാളെ കടിച്ച നായ് മറ്റ് തെരുവ് പട്ടികളേയും കടിച്ചിട്ടുണ്ട്. പിന്നീട് മുളിയങ്ങലില് നിന്നും കൈതക്കലില് നിന്നും ആളുകളെ കടിച്ച് പരിക്കേല്പ്പിച്ചു. തുടര്ന്ന് പേരാമ്ബ്ര ബസ്സ് സ്റ്റാന്ഡ്, മാര്ക്കറ്റ്, കല്ലോട് എന്നിവിടങ്ങളിലും നായ വിളയാടി. സംസ്ഥാനപാതയിലൂടെ ഓടിയ നായയെ നാട്ടുകാര് പിന്തുടര്ന്ന് കൈതക്കലില് നിന്ന് പിടികൂടുകയായിരുന്നു. തിങ്കളാഴ്ച ഉണ്ണികുളം, പനങ്ങാട്, ബാലുശ്ശേരി ഭാഗങ്ങളിലും നിരവധി പേരെ നായ് കടിച്ചിരുന്നു. പേരാമ്ബ്രയില് 23 പേരെ കടിച്ച നായക്ക് പേ ഇളകിയിട്ടുണ്ടോ എന്ന സംശയവും ഉണ്ട്. മറ്റ് നിരവധി തെരുവ് നായ്ക്കളേയും ഈ നായ് കടിച്ചിട്ടുണ്ടെന്നത് ആശങ്കക്കിടയാക്കിയിരിക്കുകയാണ്.